'''Infernal''' er en dansk [[dance-pop]]duo bestående af [[sanger]]inde og [[sangskriver]] [[Lina Rafn]] og [[musikproducer|producer]] og sangskriver [[Paw Lagermann]]. Infernal blev dannet i [[1997]] af Rafn, Lagermann og [[discjockey|dj]]'en Søren Haahr, og udgav deres [[eurodance]]-prægede debutalbum ''[[Infernal Affairs]]'' i 1998. Albummet blev en kommerciel succes med 80.000 solgte eksemplarer, og indbragte dem en [[Dansk Grammy]]. Singlen "Kalinka" (1998), der var bygget over en [[Rusland|russisk]] [[folkemusik|folkemelodi]], blev et stort hit. Ligeledes fik singlerne "Sorti de l'Enfer" (1997) og "Highland Fling" (1998) succes, og var medvirkende til at Infernal blev kendt for at inkorporere [[sækkepibe]] i deres musik.
Musik Foreninger Organisationer